27.12.2010 toimus Narva Keskraamatukogus Erakond Eestimaa Rohelised sariüritus "Roheline Akadeemia". Kõnelejaks oli kutsutud Marek Strandberg ning õhtu sain sisse juhatada mina. Minu otsus kandideerida järgmistel Riigikogu valimistel Ida-Virumaal sündis üsna hiljuti ning tänu usinatele kolleegidele erakonnas sain võimaluse ennast kohalviibijatele tutvustada ning teiste inimestega tutvuda. Seda võib ka lugeda minu Ida-Virumaal kandideerimise avaürituseks ning loodetavasti  tuleb taolisi üritusi veel ning saab oma ideid ja mõtteid inimestele presenteerida.